tartuNLP/wikipedia-smugri-20251201 huggingface dataset:
Janet (albumi)

Janet (tyyliteltynä janet.) on yhdysvaltalaisen laulajan Janet Jacksonin viides studioalbumi, joka julkaistiin 18. toukokuuta 1993. Albumin julkaisua edelsi vuosia kestänyt tarjouskilpailu, kun Jacksonin levytyssopimuksesta olivat kiinnostuneet niin aikaisemmat "Control" ja "Janet Jackson's Rhythm Nation 1814" -albumit julkaissut A&amp;M Records kuin myös levy-yhtiöt Atlantic, Capitol ja Virgin. Virgin Recordsin omistajan Richard Bransonin henkilökohtaisesti tavattuaan Jackson päätyi 40 miljoonan dollarin arvoiseen sopimukseen yhtiön kanssa, mikä teki hänestä aikansa parhaiten palkatun muusikon.
Albumin nimen tarkoituksena oli erottaa Janet Jacksonin julkinen imago tämän perheestä. Jackson olisi halunnut nimetä jo ensimmäisen studioalbuminsa pelkän etunimensä mukaisesti, mutta isänsä päätöksen myötä albumin nimeksi tuli "Janet Jackson". "Janet"-albumin julkaisun myötä Jackson alkoi käyttämään myös taiteilijanimenään pelkkää etunimeään. "Janet" on R&amp;B-albumi, joka omaksuu piirteitä myös popista, hip hopista, oopperasta, jazzista sekä house-musiikista. Albumin tyyli poikkeaa huomattavasti Jacksonin aikaisemmasta, konservatiivisemmasta imagosta avoimen seksuaalisella ja intiimillä teemallaan, joka näkyy muun muassa Jacksonin itsensä kirjoittamissa lyriikoissa.
Albumista tuli maailmanlaajuinen kaupallinen menestys ja Yhdysvalloissa Jacksonin kolmas Billboard 200 -listan kärkeen yltänyt albumi. 350 000 kopiota myytyään albumi rikkoi ennätyksen korkeimmista naisartistin albumin ensimmäisen viikon myyntiluvuista. Alle vuosi julkaisun jälkeen albumi oli kotimaassaan myynyt Recording Industry Association of American (RIAA) mukaan jo kuusinkertaista platinaa. Albumin maailmanlaajuisen kokonaismyynnin arvioidaan olevan noin 20 miljoonaa kappaletta ja se ylsi listojen kärkeen myös Australiassa, Etelä-Afrikassa, Isossa-Britanniassa, Kanadassa sekä Uudessa-Seelannissa.
Kuusi singleä julkaistiin albumin tueksi; ensimmäinen "That's the Way Love Goes" vietti Yhdysvaltain singlelistan kärjessä peräti kahdeksan viikkoa. "Murhan jälkeen" -elokuvan soundtrackillakin esiintyvä, Oscar-ehdokkuuden poikinut single "Again" ylsi myös listan ykkössijalle ja neljä muuta albumilta julkaistua singleä kärkikymmenikköön. MTV:n sponsoroima, marraskuussa 1994 alkanut Janet World Tour oli taloudellinen menestys ja sai ylistystä kriitikoilta. Se vahvisti Jacksonin asemaa kansainvälisenä supertähtenä ja muovasi tästä yhden 1990-luvun merkittävimmistä seksisymboleista. Rock and Roll Hall of Fame on listannut "Janet"-albumin 200 kaikkien aikojen merkittävimmän albumin joukkoon.
Puolanvesikoira

Puolanvesikoira ("Polski pies wodny-wyzel"), puolanseisoja tai puolanvesiseisoja on sukupuuttoon kuollut puolalainen koirarotu.
Ulkonäkö.
Puolanvesikoira oli runsaskarvainen.
Alkuperä.
Rotu oli erittäin suosittu 1700–1800-luvuilla. Sen uskotaan olleen karkeakarvaisen saksanseisojan esi-isä. 1970-luvulla Kazimierz Tarnowski yritti vakiinnuttaa sen rotutyypin hieman pienemmäksi, lyhytkarvaiseksi roduksi. Projekti ei kuitenkaan koskaan edistynyt.
Yleisurheilun maailmanmestaruuskilpailut 2023 – naisten seiväshyppy

Naisten seiväshyppy yleisurheilun maailmanmestaruuskilpailuissa 2023 järjestettiin Kansallisen yleisurheilukeskuksessa 21.–23. elokuuta 2023.
Mestaruuden jakoivat Yhdysvaltain Katie Moon ja Australian Nina Kennedy. He ylittivät molemmat 490. Suomen Wilma Murto voitti pronssia tuloksella 480 ja se on hänen uransa ensimmäinen MM-mitali.
Tulokset.
Karsinta.
Karsinnasta loppukilpailuun eteni tuloksella 465 cm (Q) tai vähintään 12 parasta (q).
Finaali.
Finaali käytiin 23. elokuuta 2023.
Reijo Taipale (vuoden 1987 albumi)

Reijo Taipale on Reijo Taipaleen samanniminen kokoelma-albumi vuodelta 1987. Albumi on "Kaksi levyä yhden hinnalla" -sarjan seitsemäs julkaisu. Albumi julkaistiin vinyylilevynä ja C-kasettina Safir-levymerkillä.
Kappaleet.
Kaikki kappaleet sovittanut Jaakko Salo, ellei toisin mainita.
Pantalone

Pantalone () on yksi commedia dell'arten perushahmoista. Hän on viekas ja varasteleva venetsialainen kauppias, joka joutuu usein itsekin petetyksi. Hahmo syntyi 1500-luvulla. Pantalone oli alun perin rikas ja kitsas kauppias sekä nuorten vihollinen, joka oli muiden alituisen pilkan kohde.
Ajan myötä hahmo muuttui sympaattisemmaksi. Näytelmäkirjailija Carlo Goldoni muovasi Pantalonesta nykyisin tunnetun, hyväntahtoisen miehen hahmon. Goldonin Pantalone on venetsialainen kauppias, hieman äkeä mutta samalla viisas. Hänen kasvoilleen ovat ominaisia koukkunenä ja teräväkärkinen parta. Pantalonen tyypilliseen asuun kuuluivat alun perin punainen tunika ja polvihousut, sukat, kaapumainen pitkä takki, pehmeä lieritön hattu sekä kippurakärkiset kengät. Hahmon myöhemmät muunnelmat käyttivät usein pitkiä housuja ("pantalone"). Pantalonella on yleensä ruskehtava naamio, jossa on suuri koukkunenä. Lisäksi hänellä on sotkuinen, harmaa pukinparta.
Pantalonen huvittavuus perustuu hänen ahneuteensa ja rakkaussuhteisiinsa. Joissakin näytelmissä hän on naimisissa nuoremman naisen kanssa, joka on petollinen, eikä kunnioita miestään lainkaan. Myös tyttäret ja palvelustytöt saattavat juonitella Pantalonea vastaan. Pantalone yrittää jatkuvasti flirttailla nuorten tyttöjen kanssa, jotka kuitenkin pilkkaavat häntä häikäilemättömästi. Kitsaana luonteena Pantalone näännyttää palvelijansa nälkään.
Italialaisissa komedioissa Pantalone muodosti yleensä parivaljakon Dottoren kanssa, ja he toimivat nuorten rakastavaisten vanhempina tai suojelijoina. Englannin 1700-luvun teatterissa Pantaloon oli yleensä vanha mies ja yksi "harlequinaden" eli englantilaisen commedia dell’arte -muunnelman perushahmoista.
Così lontani

Così lontani on italialaisen poptrio Ricchi e Poverin single vuodelta 1992. Kappaleen sävelsi ja sanoitti Toto Cutugno. Singlen b-puolena on trion tulkinta Walter Malgonin sävellyksestä "Guarda che luna". "Così lontani" julkaistiin myös Ricchi e Poverin albumin "Allegro italiano" (1992) avausraitana.
Ricchi e Poveri osallistui kappaleella "Così lontani" San Remon musiikkifestivaaleihin 1992, mutta ei päässyt finaaliin. "Così lontani" ("Niin kaukaiset") on balladi, jonka aiheena on rakastavaisten vieraantuminen toisistaan.
Vuonna 1959 ensimmäisen kerran julkaistu "Guarda che luna" on versioitu kymmeniä kertoja paitsi italiaksi, myös ranskaksi ja suomeksi.
Toivo Luukko

Toivo Herman Luukko (30. tammikuuta 1903 Nurmo – 5. maaliskuuta 1979) oli suomalainen upseeri, joka palveli puolustusvoimissa ja Helsingin suojeluskunnassa. Talvi- ja jatkosotien lisäksi Luukko oli mukana asekätkennässä, mutta jatkoi palveluaan puolustusvoimissa sodan jälkeen.
Toivo Luukko suoritti ylioppilastutkinnon kotisudullaan Seinäjoen yhteiskoulussa. Hän kävi Kadettikoulun vuosina 1925–1927. Sotia ennen hän palveli kahdeksan ensimmäistä vuotta nuorempana upseerina Polkupyöräpataljoona 1:ssä Terijoella. Sen jälkeen hän siirtyi Helsinkiin suojeluskuntapiirin aluepäälliköksi.
Talvisotaan kapteeni Luukko osallistui helsinkiläisen I/JR 11:n eli Ässärykmentin pataljoonankomentajana Karjalankannaksella taisteluissa Hatialahdelta Viipurinlahdelle. Jatkosodassa majuri Luukko toimi Itä-Karjalassa ja Maaselän kannaksella I/JR 26:n, III/JR 5:n ja II/21.Pr:n pataljoonankomentajana. 
Syksyllä 1944 everstiluutnantti Luukko oli mukana everstiluutnantti Usko Sakari Haahden ja eversti Valo Nihtilän johtamassa aseidenkätkentähankkeessa. Luukko toimi Etelä-Pohjanmaan läntisessä suojeluskuntapiirissä aseiden kätkennästä vastanneena 2. ye-upseerina. Hän luovutti tehtävät vajaan kahden viikon jälkeen kapteeni Aulis Pohjakoskelle. Luukko oli kuitenkin asekätkennän vuoksi pidätettynä 1,5 vuotta.
Sotien jälkeen Luukko toimi everstiksi ylennettynä Helsingin sotilaspiirin komentajan apulaisena vuosina 1945-1948. Seuraavana vuonna hän kävi Taistelukoulun. Sen jälkeen hän työskenteli joukko-osastopalveluksessa Porissa JR 6:ssa ja JP 3:ssa Haminassa. Hän palasi vuonna 1955 Helsinkiin sotilaspiirin päälliköksi, jossa tehtävässä hän oli vuoteen 1963, jolloin hän erosi täysinpalvelleena.
Myöhemmin on tullut ilmi, että eversti Luukko kuului keskeisenä henkilönä Kylmän sodan aikaiseen salaiseen yhdistykseen ns."Hermannikunta", joka oli saanut nimensä ilmeisesti hänen etunimestään. Kyseessä oli vuonna 1958 perustettu toiminta, jossa Helsingin sotilaspiiri alkoi kouluttaa valikoituja reserviupseereita liikekannallepanon vaatimaan perustamisorganisaatioon. Silloin syntyi johdettu toisensa tuntevien miesten yhteisö.
L’italiano

L'Italiano on italialaisen poplaulaja Toto Cutugnon singlenä julkaistu kappale vuodelta 1983. Hän sävelsi sen itse, kuten myös singlen b-puolen "Sarà". Kappaleet sanoitti Cristiano Minellono. "L'Italiano" on myös Cutugnon viidennen albumin nimikappale ja avausraita.
Cutugno osallistui "L'Italianolla" San Remon musiikkifestivaaleihin 1983 ja sijoittui viidenneksi. Kappaleesta tuli kuitenkin hänen suurin menestyksensä, ja se on versioitu muun muassa ranskaksi, espanjaksi, hollanniksi ja hepreaksi. Suomenkielinen versio sai nimekseen "Olen suomalainen".
"L'Italiano" kertoo toisen maailmansodan jälkeisestä jälleenrakennuksen ajasta Italiassa. Siinä mainitaan useita italialaisuuden symboleita, kuten espresso ja Fiat 600. Kappale raivasi Cutugnolle väylän kansainväliseen menestykseen, ja vei hänet kiertueille ympäri Eurooppaa ja Yhdysvaltoja. Siitä tuli myös italialaisten maastamuuttajien suosikki.
Konferenssiliigan kausi 2023–2024

Kauden 2023–24 Konferenssiliiga oli kolmas kausi UEFAn järjestämässä kolmannen tason seurajoukkueiden jalkapalloturnauksessa.
Loppuottelu pelattiin Agia Sofia Stadiumilla Ateenassa Kreikassa. Turnauksen voittanut joukkue karsiutui automaattisesti kauden 2024–2025 Eurooppa-liigan lohkovaiheeseen, jos se ei automaattisesti karsiudu kauden 2024–2025 Mestarien liigaan kansallisen liigasijoituksensa kautta.
Kausi oli viimeinen Konferenssiliigan kausi formaatilla, jossa oli 32 joukkuetta lohkovaiheessa. UEFA ilmoitti uuden, laajennetun formaatin käyttöönotosta seuraavasta kaudesta alkaen.
Edeltävän kauden mestari West Ham karsiutui automaattisesti kauden 2023–2024 Eurooppa-liigaan.
Formaatti.
Yhteensä 178 joukkueen odotetaan osallistuvan kauden 2023–2024 Konferenssiliigaan. Paikkajako määritellään UEFAn liigarankingin mukaan seuraavanlaisesti:
Karsinnat.
1. kierros.
1. karsintakierros sisältää 30 joukkuetta:
2. kierros.
2. karsintakierros sisältää 106 joukkuetta, jotka jaettiin kahteen reittiin:
3. kierros.
3. karsintakierros sisältää 64 joukkuetta, jotka jaettiin kahteen reittiin:
Playoff-kierros.
Playoff-kierros sisälsi 44 joukkuetta, jotka jaettiin kahteen reittiin:
Lohkovaihe.
Lohkovaiheen arvonta pidettiin 1. syyskuuta 2023. Kilpailuun osallistuvat 32 joukkuetta arvottiin kahdeksaan neljän joukkueen lohkoon. Arvontaa varten joukkueet jaettiin neljään arvontakoriin. Saman jalkapalloliiton joukkueita ei voitu arpoa samaan lohkoon.
 Lohkot päivitetty 5.10.2023 pelattujen otteluiden jälkeen.
Yusufari

Yusufari on Nigerian Yoben osavaltion pohjoisosassa sijaitseva paikallishallintoalue (). Paikallishallintoalue on pinta-alaltaan 3 928 neliökilometriä ja käsittää Alanjirorin, Gumshin, Guyan, Jebuwan, Kaskan, Kumugannamin, Mai-Malarin, Sumbarin ja Tulotulowan (tai Tulo Tulo) kylät sekä Yusufarin kaupungin, joka toimii paikallishallintoalueen keskuksena. Yusufarin alue rajautuu pohjoisessa Nigerin tasavaltaan ja paikallishallintoalueella on kansainvälinen rajanylityspaikka. Yusufari sijaitsee aridissa ympäristössä ja alueella on hiekkadyynejä. Vuoden keskilämpötila on 34 °C.
Yusufarin väestö saa elantonsa maanviljelystä, kuten sipulin, porkkanan ja tomaatin kasvatuksesta. Myös karjankasvatus ja keramiikan valmistus elättävät paikallisia. Yusufarin alueeseen kuuluvalta Tulo Tulon alueelta kerätään kaliumia, jota kutsutaan "mustaksi suolaksi", ja kuljetetaan Gashuaan ja Geidamiin. Alueella kulkee edelleen kamelikaravaaneja. Paikallishallintoalueella on useita markkinapaikkoja, joilla paikalliset myyvät ja vaihtavat hyödykkeitä. Yusufarin paikallishallintoalueella asui vuoden 2006 väestönlaskennassa 110 739 asukasta. Vuoden 2011 arvion mukaan väkiluku oli 131 920.
Abzac (Gironde)

Abzac on kunta Lounais-Ranskassa Gironden departementissa Uuden-Akvitanian alueella. Se sijaitsee Isle-joen varrella, noin 16 kilometriä Libournen kaupungista koilliseen.
Saint-Pierren kirkko on alun perin 1100-luvulla rakennettu romaaninen kirkko. Kirkko rakennettiin uudelleen 1800-luvulla ja samalla sen suuntaa muutettiin. Alkuperäisestä kirkosta on vain vähän jäljellä.
Château d'Abzac on rakennettu vuonna 1663, eikä siihen ole tehty merkittäviä muutoksia sen jälkeen. Linna on luokiteltu historialliseksi muistomerkiksi. Se on ollut Anglade-suvun omistuksessa vuodesta 1796 lähtien, ja se on samalla 35 hehtaarin viinitila.
Virkkalan Säästöpankki

Virkkalan Säästöpankki (ruots. "Virkby Sparbank") oli säästöpankki Lohjalla, Uudellamaalla. Säästöpankki perustettiin vuonna 1905 nimellä Kyrkstadin Säästöpankki. Pankin nimi vaihtui vuonna 1936 Virkkalan Säästöpankiksi.
Virkkalan Säästöpankki sulautui Länsi-Uudenmaan Säästöpankkiin vuonna 1988.
Historia.
Pankki oli alkuperäiseltä nimeltään Kyrkstadin Säästöpankki ja se toimi Virkkalan kansakoulussa. Säästöpankki oli aluksi avoinna joka kuukauden toisena ja viimeisenä lauantaina kello 19-21. Kansakoulunopettaja Johannes Cortez Backman toimi pankin kamreerina noin 30 vuotta. Backmanin poika oli Kyrkstadin Säästöpankin ensimmäinen asiakas.
Vuonna 1936 säästöpankki vuokrasi kauppias Arthur Långströmiltä liikehuoneiston ja samalla aukioloajat muuttuivat niin, että pankki oli avoinna joka arkipäivä kello 15-17. Vuonna 1963 Virkkalan Säästöpankki avasi sivukonttorin Kirkniemeen. Pääkonttoria Virkkalassa laajennettiin vuonna 1966.
Vuonna 1988 Virkkalan Säästöpankki yhdistyi Länsi-Uudenmaan Säästöpankkiin yhdessä Lohjan, Karjalohjan ja Sammatin säästöpankkien kanssa. 2010-luvulla Länsi-Uudenmaan Säästöpankki sulki pienempiä sivukonttoreita, jolloin myös Virkkalan sivukonttori suljettiin.
Elias Blix

Elias Blix Pedersen (24. helmikuuta 1836 Gildeskål – 17. tammikuuta 1902) oli norjalainen teologi, opettaja ja heprean kielen professori. Hän toimi Norjan kirkko- ja opetusministerinä vuosina 1884–1885 ja 1886–1888. Blix edisti uusnorjan kieltä kirkollisissa yhteyksissä muun muassa kirjoittamalla virsiä ja kääntämällä Uuden testamentin.
Joonas Naskali

Joonas Naskali on suomalainen muusikko ja tuottaja. Hänet tunnetaan parhaiten vuonna 2017 perustetun bileduon, Pasi ja Anssin, laulaja/lauluntekijänä.
Vuonna 2004 Pirkanmaan ammattikorkeakoulussa Naskali aloitti opinnot digitaalisen musiikin käsittelyn ja kaupallisen musiikin puolella, jolloin hän tutustui nykyiseen muusikkokollegaansa Aki Ekqvistiin. Jo orastavasta yhteistyöstä huolimatta he päätyivät opintojen jälkeen eri suuntiin seuraavan kymmenen vuoden ajaksi. 
Naskali on äänittänyt Crimfallin vuonna 2009 ilmestyneen albumin "As the Path Unfolds...". Hän julkaisi "Under The Iron Sky"-albumin säveltäjä Tapani Siirtolan ja laulaja Kaitin kanssa, Kaiti Kink Ensemble-yhtyeenä, vuonna 2012. Vuonna 2014 hän perusti kahden muun muusikon, Outi Keskitalon ja Sami Tammisen, kanssa Valovuosi-yhtyeen. Yhtye julkaisi debyyttialbuminsa "Tanssi Niinku Kukaan Ei Kattois" vuonna 2016, Naskali oli osallisena kaikissa albumin vaiheissa säveltämisestä ja sanoittamisesta tuottamiseen ja äänittämiseen. Hän käytti taiteilijanimeä Kuuppa.
Vuonna 2017 hän perusti Saumaa Records -yhtiön kolmen muun musiikkituottajan (Aki Ekqvist, Mikael Forsby, Jaakko Kääriäinen) kanssa. Samana vuonna hänen reggaeprojekti Doussi julkaisi musiikkia , ja edellä mainitun kollegansa, Ekqvistin, kanssa Pasi ja Anssi -rapduo sai alkunsa. 
Kaikenkattavan Pasi ja Anssin tuotannon työstämisen lisäksi hän on sanoittanut ja säveltänyt kappaleita muun muassa Portion Boysille.
Pelle Dragsted

Pelle Dragsted (s. 13. huhtikuuta 1975 Kööpenhamina) on tanskalainen poliitikko, joka on toiminut Yhtenäisyyslistan poliittisena johtajana elokuusta 2023. Hän on istunut kansankäräjillä vuosina 2015–2019 ja uudelleen vuodesta 2022. Dragsted on historian kandidaatti Kööpenhaminan yliopistosta ja retoriikan maisteri Aarhusin yliopistosta. Nuorena hän oli mukana Antifascistisk Aktion -ryhmässä ja sai vuonna 1998 tuomion ilkivallasta.
Monte Carlo -ralli 1978

Monte Carlo -ralli 1978 (viralliselta nimeltään "46. Rallye Automobile de Monte-Carlo") oli rallin maailmanmestaruussarjan kilpailu kaudella 1978. Kilpailu järjestettiin 21. – 28. tammikuuta 1978. Kilpailu oli kauden ensimmäinen ja erikoiskokeiden yhteispituus oli (suunniteltu pituus oli ).
Kilpailuun ilmoittautui 231 autokuntaa, joista 216 lähti kilpailuun ja 129 pääsi maaliin.
Norsunluurannikon ralli 1986

Norsunluurannikon ralli 1986 (viralliselta nimeltään "18. Rallye Côte d'Ivoire") oli rallin maailmanmestaruussarjan kilpailu kaudella 1986. Kilpailu järjestettiin 24. – 27. syyskuuta 1986. Kilpailu oli kauden kymmenes. Kilpailu järjestettiin avoimilla tieosuuksilla, joilla oli 77 tarkastuspistettä ja kilpailun kokonaispituus oli .
Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 49 autokuntaa, joista 11 pääsi maaliin.
Intian kansalaisuus

Intian kansalaisuus on laillinen suhde yksityisen henkilön ja Intian välillä.
Kansalaisuuden saaminen syntymällä.
Intian kansalaisuuden saivat ennen 1. heinäkuuta 1987 kaikki maassa syntyneet lapset ("ius soli"). Siitä lähtien kansalaisuuden ovat kuitenkin saaneet vain lapset, joiden vanhemmista vähintään toinen on Intian kansalainen ("ius sanguinis"). Kansalaisuuslakia on sittemmin vielä kiristetty niin, että 3. joulukuuta 2004 alkaen Intian kansalaiselle syntynyt lapsi ei saa kansalaisuutta syntyessään, jos toinen vanhemmista on laiton siirtolainen.
Kansalaisuuden saaminen hakemuksella.
Intian kansalaisuutta voi hakea asuttuaan maassa 12 vuotta. Intialaistaustaiset ulkomaalaiset voivat rekisteröidä itsensä kansalaisiksi asuttuaan maassa seitsemän vuotta.
Kaksoiskansalaisuus.
Intian perustuslaki ei salli kaksoiskansalaisuutta. Intian hallitus kuitenkin voi myöntää "Overseas Citizenship of India" (OCI) -statuksen intialaisille, joilla on ulkomaan kansalaisuus. Status suo tiettyjä oikeuksia, kuten oikeuden asua Intiassa pysyvästi. Intian hallitus ei kuitenkaan pidä heitä Intian kansalaisina, ja heillä ei esimerkiksi ole äänioikeutta vaaleissa.
Safari-ralli 1986

Safari-ralli 1986 (viralliselta nimeltään "34. Marlboro Safari Rally Kenya") oli rallin maailmanmestaruussarjan kilpailu kaudella 1986. Kilpailu järjestettiin 29. maaliskuuta – 2. huhtikuuta 1986. Kilpailu oli kauden neljäs ja sen kokonaispituus oli . 
Kilpailuun lähti 69 autokuntaa, joista 16 pääsi maaliin.
Ruotsin ralli 1992

Ruotsin ralli 1992 (viralliselta nimeltään "41. International Swedish Rally") oli rallin maailmanmestaruussarjan kilpailu kaudella 1992. Kilpailu järjestettiin 13. – 16. helmikuuta 1992. Kilpailu oli kauden toinen ja erikoiskokeiden yhteispituus oli .
Kilpailu kuului vain kuljettajien MM-sarjaan (ei valmistajien MM-sarjaan). Kilpailuun lähti 94 autokuntaa, joista 46 pääsi maaliin.
Arno Adlivankin

Arno Antero Adlivankin (31. heinäkuuta 1940 Helsinki – 3. helmikuuta 2025 Helsinki) oli suomalainen yritysjohtaja, joka sai kauppaneuvoksen arvonimen.
Adlivankin syntyi edustaja Paul Adlivankinin ja Aili Anttilan perheeseen ja avioitui 1961 Irma Anneli Luoman kanssa. Ylioppilaaksi hän tuli Svenska normallyceumista 1959. Adlivankin oli Scandinavian Marketing Associates -yhtiön palveluksessa New Yorkissa 1962–1966, toimien yhtiön myyntijohtajana 1965–1966, Nils Master Inc. -yhtiön toimitusjohtaja New Yorkissa 1966–1970, Oy Karl Fazer Ab:n makeisryhmän Pohjois-Amerikan aluemyyntipäällikkö Helsingissä 1970–1971, vientipäällikkö 1971–1973, markkinointipäällikkö 1973–1975, kehitysjohtaja 1978–1979, markkinointijohtaja 1979–1985 ja kansainvälisen toiminnan johtaja 1985–1987, Fazer Ab:n markkinointijohtaja Malmössä Ruotsissa 1975–1977, Maximedia Oy:n toimitusjohtaja 1987–2001 ja sitten JCDecaux Finland Oy:n hallituksen jäsen, joka työskenteli myös Maximedian ostaneen mainosalan konsernin kansainvälisissä tehtävissä. Adlivankinilla oli työuransa aikana lisäksi useita asiantuntija- ja luottamustehtäviä. Kauppaneuvoksen arvonimen hän sai 2001.
Camilla Wicks

Camilla Dolores Wicks (9. elokuuta 1928 Long Beach, Kalifornia – 25. marraskuuta 2020 Weston, Florida) oli yhdysvaltalainen norjalaistaustainen viulisti. Hän aloitti uransa vuonna 1942 ja esiintyi toisen maailmansodan jälkeen myös Euroopassa. Wicks soitti usein muun muassa Jean Sibeliuksen sävellyksiä. Hän toimi myös soitonopettajana ja oli viulunsoiton professori Norjan musiikkikorkeakoulussa vuosina 1974–1976 sekä myöhemmin useissa yhdysvaltalaisissa yliopistoissa. 
Yksityiselämä.
Wicksin isä oli norjalainen viulunsoiton opettaja Ingwald Wicks (alun perin Ingvald Varhaugvik), joka oli kotoisin Aukrasta.
Adlivankin

Adlivankin on sukunimi, joka on muun muassa seuraavilla suomalaisilla henkilöillä:
Iver Horrem

Iver Horrem (s. 1. tammikuuta 1977 Aukra) on norjalainen uransa päättänyt lento- ja rantalentopalloilija. Hän aloitti Aukran paikallisessa lentopallojoukkueessa vuonna 1993 ja eteni useiden seurojen kautta Kristiansundin joukkueessa pääsarjatasolle vuonna 1999. Horrem edusti Norjaa rantalentopallossa Ateenan kesäolympialaisissa Bjørn Maaseiden kanssa sijoittuen 19. sijalle.
Gossa

Gossa on Norjassa Aukran kunnassa sijaitseva saari. Sen pinta-ala on 46,5 neliökilometriä ja kolme neljäsosaa Aukran asukkaista asuu siellä.
Liikennesääntö

Liikennesääntö on säädös, joka koskee liikenteessä toimimista. 
Tieliikenne.
Suomessa tieliikennettä koskevat liikennesäännöt on kirjattu tieliikennelakiin. Ne määrittävät, kuinka kussakin liikenteen tilanteessa tulee toimia. Tavallisessa tieliikenteessä liikennesääntöjen noudattamista valvoo poliisi ja rajaliikennettä valvovat rajavartiolaitos ja tulli. Tavalliset liikennesääntöjen rikkomiset ovat liikennerikkomuksia, joista poliisi määrää liikennevirhemaksun eli sakon. Jotkut liikennesääntöjen rikkomukset ovat liikenteen vaarantamista tai jopa törkeää liikenteen vaarantamista. Näissäkin tapauksissa rangaistuksena on yleensä sakko, mutta esimerkiksi rattijuopumuksesta määrätään joskus kovempi rangaistus. Tieliikennesäännöistä ilmoitetaan liikennemerkein, joita ovat kielto-, määräys- ja etuajo-oikeus-väistämisvelvollisuusmerkit. Näiden lisäksi liikennemerkkeihin kuuluvat varoitusmerkit.
Vesiliikenne.
Suomessa vesiliikennettä koskevat säännöt on kirjattu vesiliikennelakiin. Vesiliikennesääntöjen noudattamista valvovat erityiset vesiliikenteen valvojat. Kuten tieliikenteessä, myös vesiliikenteessä liikennesäännöillä määrätään esimerkiksi sallittu nopeus ja pyritään edistämään turvallisuutta esimerkiksi yhteentörmäyksiä ehkäisevillä säännöillä. Sisävesillä liikkumista koskevat erityiset sisävesisäännöt. Vesiliikennettä valvova ylin viranomaiselin on liikenne- ja viestintävirasto Traficom. Vesiliikenteen säännöistä opastetaan vesiliikennemerkein ja lisäksi merenkulkua ohjataan erityisen viitoitusjärjestelmän avulla.
Þorrablót

Þorrablót on islantilainen keskitalvenjuhla, jolloin syödään "súrmaturiä" eli heran avulla säilöttyä ruokaa, verimakkaraa, kärvennettyjä lampaanpäitä ja säilöttyjä pässin kiveksiä sekä erityisenä erikoisuutena hákarlia. Ruoka voidaan nauttia islantilaisen paloviinan ("brennivín") kanssa.
Renessanssin ylin ritarikunta

Renessanssin ylin ritarikunta (, "Nahdan mitali") on jordanialainen ritarikunta. Se perustettiin vuonna 1917 kuningas Husain ibn Alin käskystä. Nykyään kunnianosoitusta myönnetään tunnustuksena sekä siviileille että sotilashenkilöille poikkeuksellisista palveluksesta kansakunnan hyväksi.
Jordanian ritarikuntien keskenäisessä järjestyksessä ritarikunta toiseksi korkein Al-Hussein bin Alin ritarikunnan jälkeen.
Kunnianosoitusta jaetaan kuudessa luokassa, jonka lisäksi ritarikuntaan kuuluu myös yksi mitali:
Itsenäisyyden ritarikunta

Itsenäisyyden ritarikunta () on jordanialainen ritarikunta. Se perustettiin vuonna 1921 kuningas Husain ibn Alin käskystä. Alkujaan sitä myönnettiin tunnustuksena Jordanian itsenäisyyden hyväksi tehdyistä teoista. Nykyään sitä myönnetään tunnustuksena esimerkillisestä palveluksesta. Saajan ei tarvitse olla Jordanian kansalainen.
Jordanian ritarikuntien keskenäisessä järjestyksessä Itsenäisyyden ritarikunta on alin.
Ritarikunnassa on viisi luokkaa:
Jordanian tähden ritarikunta

Jordanian tähden ritarikunta () on jordanialainen ritarikunta. Se perustettiin 22. kesäkuuta 1949 kuningas Abdullah I:n käskystä. Sitä myönnetään Jordanian kuningasperheen jäsenille, ministereille, alivaltiosihteereille ja muille valtion palveluksessa oleville henkilöille anisoikkaasta palveluksesta. Kunnianosoitusta voidaan toisinaan myöntää myös ulkomaalaisille.
Jordanian ritarikuntien keskenäisessä järjestyksessä Jordanian tähden ritarikunta on kolmanneksi korkein.
Ritarikunnassa on viisi luokkaa:
Liikenneväylä

Liikenneväylä on tieliikenteen, vesiliikenteen tai rautatieliikenteen kulkuväylä. 
Liikennesuunnittelu.
Liikenneväylän rakentamista suunniteltaessa huomioon otettavia lähtökohtia ovat arvioitavissa olevat kustannukset ja arvioitu liikenneväylän käytön määrä. Rakentamisen suunnittelussa otetaan huomioon myös väylän vaikutukset ympäristöön ja väylän huoltokustannukset. Huomioon otettaviin seikkoihin kuuluvat vaikutukset väylän käyttäjiin, turvallisuuteen ja julkistalouteen. Rakennushanketta suunniteltaessa määritetään tarkasti väylän sijainti sekä tekniset ja toiminnalliset seikat. Tieliikenne- ja rautatieliikenneväylien rakentamisen toteuttamisesta tehdään yksityiskohtainen suunnitelma. Liikenneväyliin liittyviä hankkeita ovat rakennushankkeiden lisäksi laajennushankkeet, korjaushankkeet sekä sulku- ja purkuhankkeet. Suurin osa liikenneväylien korjaushankkeista suuntautuu rautateiden korjaamiseen.
Liikenneväylien huolto ja toimenpiteet.
Maantieväylien huolto.
Asfaltoimattomilla sorateillä tienhuoltotarve on asfalttiteitä suurempi. Sorateitä on huollettava yleensä keväisin roudan sulaessa. Syksyllä sorateillä valmistaudutaan talveen tasoittamalla tie. Muuna aikana huoltotarve riippuu sääolosuhteista. Asfalttiteillä huoltotöihin kuuluvat asfalttipinnan korjaukset ja uusimiset. Asfalttipinnan kunnossapito on hyväksi tien turvallisuudelle. Maantieväylillä on siltoja, joita joudutaan joskus peruskorjaamaan. Teiden huoltoon käytettävästä rahoituksesta päätetään eduskunnassa. 
Rautateiden huolto.
Rautateiden kuntoa valvotaan tarkastuksilla, joissa käytetään erityistä kalustoa. Näitä tarkastuksia tekevät tarkastajat ovat alan erityisosaajia. Rautateitä kunnostettaessa huolletaan sekä päällysrakenteisiin kuuluvia kiskoja, pölkkyjä, vaihteita ja tukikerrosta, että alusrakenteita. Joskus huolletaan myös rautateiden varrella olevia siltoja, tasoristeyksiä ja rautateiden laitteita, joita ovat liikenteenohjaus-, turva-, sähkörata- ja vahvavirtalaitteet. Joskus joudutaan vaihtamaan kaarikiskoja ja vaihteiden tai muiden järjestelmien osia. Syksyisin rautateiden kunnossapitoon kuuluu puiden lehtien poisto.
Vesiväylät.
Vesiväylien huoltotoimiin kuuluu vesiväylien turvalaitteiden huoltotoimenpiteet ja ranta-alueiden ruoppaus. Muihin vesiväylillä tehtäviin toimenpiteisiin kuuluu huolenpito väylien infrasta ja vesiliikenteessä liikkujien informoimisesta. Tällaiseen informoimiseen kuuluu tiedottaminen poikkeavista tilanteista ja merialueilla kauppa-alusten liikennöinnin valvonta.
Scaramouche

Scaramouche () on commedia dell'arten hahmo. Scaramouche on häikäilemätön ja epäluotettava palvelija. Hänen intohimonsa juonitteluun johtaa hänet usein vaikeisiin tilanteisiin, mutta hän onnistuu kuitenkin aina selviytymään niistä, ja yleensä uhriksi jää viaton sivullinen. Scaramouche oli alun perin muunnelma commedia dell'arten toisesta hahmosta, Il Capitanosta, kerskailevasta sotilaasta.
Hahmon kehitti huippuunsa italialainen näyttelijä Tiberio Fiorilli (1608–1694). Hän muunsi Capitanon sotilasroolin varattoman herrasmiehen huvittavaksi palvelijahahmoksi. Hahmolla oli mustat polvihousut, takki, viitta ja baretti. On epäselvää, kuka koomikko otti ensimmäisenä käyttöönsä nimen Scaramuccia, mutta hahmon napolilainen alkuperä on kiistaton, sillä se kuvaa hahmoa, joka kävi jatkuvasti pikkutaisteluita. Ennen kuin Fiorilli otti hahmon käyttöönsä, sitä esittivät koomikot, jotka esittivät Il Capitanoa ja tekivät siitä karikatyyrin kerskailevasta ja valehtelevasta sotilaasta, joka kykenee tarinoissaan ihailtaviin tekoihin mutta jonka kohtalona on todellisuudessa aina ottaa turpiinsa.
Salma Paralluelo

Salma Celeste Paralluelo Ayingono (s. 13. marraskuuta 2003 Zaragoza) on espanjalainen jalkapalloilija, pelipaikaltaan hyökkääjä. Hän edustaa seuratasolla FC Barcelonaa sekä Espanjan naisten maajoukkuetta.
Paralluelo kilpaili nuorempana yleisurheilussa. Hän osallistui 15-vuotiaana vuonna 2019 aikuisten sisäratojen Euroopan-mestaruuskilpailuihin 400 metrin juoksussa ja teki samana vuonna 400 metrin aitajuoksussa alle 18-vuotiaiden maailman kärkituloksen. Hänen ennätyksensä aitamatkalla on 57,36 vuodelta 2020.
Jalkapallossa Paralluelo voitti vuonna 2018 alle 18-vuotiaiden Euroopan-mestaruuden ja maailmanmestaruuden. Vuonna 2022 hän voitti alle 20-vuotiaiden maailmanmestaruuden ja teki loppuottelussa Japania vastaan kaksi maalia Espanjan voittaessa maalein 3–1.
Paralluelo voitti Espanjan naisten maajoukkueen pelaajana maailmanmestaruuden MM-kilpailuissa 2023. Hän pelasi joukkueensa kaikki seitsemän ottelua ja teki 2–1-voittomaalin jatkoajalla puolivälierässä Alankomaita vastaan ja 1–0-johtomaalin 2–1-voittoon päättyneessä välierässä Ruotsia vastaan. Paralluelo pelasi myös kesäolympialaisissa 2024 Espanjan neljänneksi sijoittuneessa joukkueessa ja teki yhden maalin tappiollisessa välierässä Brasiliaa vastaan.
Borštšiv

Borštšiv () on kaupunki Ukrainan Ternopilin alueen Tšortkivin piirissä. Borštšiv sijaitsee Dnestrin vesistöön kuuluvan Nitšlavajoen varrella, 105 kilometriä aluekeskus Ternopilistä etelään. Kaupungissa on rautatie- ja linja-autoasemat.
Tammikuun keskilämpötila on -5,3°C, heinäkuun +18,6°C. Keskimääräinen vuosisademäärä on 590 millimetriä.
Paikkakunta mainitaan historiallisissa dokumenteissa ensimmäisen kerran vuonna 1456. Magdeburgin kaupunginoikeudet sille myönnettiin 1629. Uudempi kaupungin asema vuodelta 1939 (Ukrainan neuvostotasavallan aikana).
Kaupungissa asui vuoden 2022 alussa 10 632 ihmistä (2022). Väkiluku on ollut laskussa, sillä vuonna 2001 asukkaita oli 11 382. Kaupunki oli Borštšivin piirin keskus vuodesta 1940 kesän 2020 aluehallinnolliseen uudistukseen saakka, mutta piirien yhdistämisen vuoksi siitä tuli heinäkuussa 2020 osa laajempaa Tšortkivin piiriä.
Bruce Greyson

Bruce Greyson (s. 1946) on yhdysvaltalainen psykiatri ja parapsykologi Virginian yliopistolta, joka on erikoistunut kuolemanrajakokemusten tutkimukseen. Hän oli mukana perustamassa maailman ensimmäistä kuolemanrajakokemusten tutkimusjärjestöä International Association for Near-Death Studies (IANDS) ja toimi Journal of Near‑Death Studies -julkaisun päätoimittajana vuosina 1987–2008. Hän oli Ian Stevensonin perustaman kuolemanrajakokemuksiin ja jälleensyntymisväitteisiin erikoistuneen Division of Perceptual Studies -tutkimusyksikön johtaja Virginian yliopistolla vuosina 2002–2014. 
Greyson tunnetaan vuonna 1983 kehittämästään kuolemanrajakokemusten arviointiin käytetystä asteikosta, joka mittaa kokemusten syvyyttä. Asteikko hyödyntää 16 kysymystä, jotka jakautuvat neljään ulottuvuuteen: kognitiiviseen, affektiiviseen, paranormaaliin ja transsendenttiin. Kysymyksiin tarjotaan ainoastaan kolmea vastausvaihtoehtoa, jotka on pisteytetty 0–2. Autenttisen kuolemanrajakokemuksen odotetaan saavan vähintään seitsemän pistettä 32:sta, keskimääräinen tulos suuresta aineistosta on 15 pistettä.
Ensimmäisen kohtaamisensa kuolemanrajakokemukseksi luokiteltavan ilmiön kanssa Greyson väittää tapahtuneen 1960-luvulla psykiatrin uransa alkuvaiheessa. Greyson väittää tajuttoman potilaan kertoneen ruumiista irtautumisen kokemuksestaan ja kuvailleen tarkasti, mitä toisessa huoneessa tapahtui. Tapahtumahetkellä kuolemanrajakokemukset eivät olleet tunnettu ilmiö, koska ne popularisoinut Raymond Moodyn teos julkaistiin vasta 1975. Greysonilla ei ollut uskonnollista kotitaustaa, mutta vuosikymmenien kuolemanrajakokemustutkimusten jälkeen hän päätyi uskomaan ruumiista irrallisen tietoisuuden mahdollisuuteen. Greyson kertoi Los Angeles Times -lehdelle 1990-luvulla mahdollisuudesta, että lääketiede voisi potentiaalisesti onnistua jäljentämään kuolemanrajakokemusten hyödyllisiä seurauksia, mikäli ilmiö opittaisiin tuntemaan paremmin. 
Greyson kirjoitti vuonna 2021 teoksen "After: A Doctor Explores What Near-Death Experiences Reveal about Life and Beyond", jossa hän käsittelee kuolemanrajakokemustutkimuksiaan. Uskonnonfilosofian dosentti Leo Näreaho on huomioinut, että Greyson ei teoksessaan käsittele kysymystä miksi vain 10–20 % lähellä kuolemaa käyneistä raportoi kuolemanrajakokemuksesta. Teos ei myöskään lähesty länsimaiden ulkopuolella asuvien kuolemanrajakokemuksia, ja Greyson pitää lähtökohtanaan käsitystä jonka mukaan tietoisuus ei synny aivoissa.
Natasha Liu Bordizzo

Natasha Liu Bordizzo (s. 25. elokuuta 1994 Sydney, Australia) on australialainen näyttelijä.
Yksityiselämä.
Bordizzo on sukujuuriltaan kiinalainen ja italialainen. Hänellä on musta vyö taekwondossa.
Dude Perfect

Dude Perfect on yhdysvaltalainen vuonna 2009 perustettu ryhmä, joka tuottaa Youtube-kanavalleen muun muuassa erilaista urheiluun ja komediaan liittyvää sisältöä. Kanavalla on syyskuussa 2025 yli 61 miljoonaa tilaajaa ja noin 20 miljardia katselukertaa. 
Ryhmän päämaja sijaitsee Friscossa, Texasissa, jossa kuvataan myös suurin osa heidän videoistaan. Ryhmä on rikkonut vuosien saatossa lukuisia eri maailmanennätyksiä, joista useimmat ovat liittyneet koripalloon.
Historia.
Ryhmän perustivat vuonna 2009 Texas A&amp;M:ssä tavanneet viisi miestä: Tyler Toney, Cory Cotton, Coby Cotton, Garrett Hilbert ja Cody Jones. He toimivat nykyään myös sen omistajina. 
Heidän Youtube-kanavansa perustettiin alun perin kiinteistö- ja maisemointialalla ja siitä muodostui kokopäiväinen ura vuonna 2014. Se tuottaa nykyään yli 20 miljoonaa dollaria liikevaihtoa vuodessa.
Sponsorointi.
Osa yrityksen tulonlähteistä saapuu sponsoroinnin kautta ja heidän verkkosivustollaan on 28 kumppanibrändiä, kuten Chipotle ja Dr Pepper. Dr Pepperin logot löytyvät suurimmasta osasta yrityksen tuotteista ja Dude Perfect on järjestänyt sen kanssa erilaisia live-tapahtumia. Heidän areenakiertueensa kiersi Pohjois-Amerikassa 24 kaupungissa kolmena esityskesänä ja tapahtuma keräsi yleisöä yli 300 000 ihmistä.
Yleisurheilun sisäratojen Suomen-mestaruuskilpailut 1966

Yleisurheilun sisäratojen Suomen-mestaruuskilpailut 1966 järjestettiin Tampereen jäähallissa 12.–13. maaliskuuta 1966.
Mitalistit.
Naiset.
Lähde
Yleisurheilun maailmanmestaruuskilpailut 2023 – miesten keihäänheitto

Miesten keihäänheitto yleisurheilun maailmanmestaruuskilpailuissa 2023 järjestettiin Kansallisen yleisurheilukeskuksessa 25.–27. elokuuta 2023.
Tulokset.
Karsinta.
Karsinnasta loppukilpailuun eteni tuloksella 83,00 (Q) tai vähintään 12 parasta (q).
Karsinta käytiin 25.8.2023
Finaali.
Finaali käytiin 27. elokuuta 2023. Lähde
Staffan Percy

Staffan Percy (alk. "Sjögren", 4. huhtikuuta 1946 Tukholma – 15. joulukuuta 2024 Vollsjö) oli ruotsalainen trubaduuri.
Staffan Percyn äiti oli pianisti, isäpuoli musiikkipedagogi ja -toimittaja. Percy nousi tunnetuksi 1970-luvun puolivälissä sävellyksillään, sanoituksillaan ja esityksillään, jotka olivat usein tyyliltään perinteisiä ja sävyltään nostalgisia ja romanttisia. Hän teki uransa alussa yhteistyötä runoilija Bo Setterlindin ja 1990-luvun puolivälistä Bert Westerströmin kanssa. Percy esitti myös muiden lauluntekijöiden kappaleita, muun muassa Evert Tauben.
Percyn lauluja ovat ”Drömmens skepp”, ”Än brinner var våg (det mörknar)” ja ”Du med Gud” sekä Bert Westerströmin teksteihin sävelletyt ”Cirkus” ja ”Skörderskan”.
Percy sai vuonna 1993 Nils Ferlinin seuran trubaduuripalkinnon ja vuonna 1997 Evert Tauben mukaan nimetyn stipendin.
Luke Garrett

Luke Garrett on yhdysvaltalainen Rubikin kuution nopeausratkoja. Hän on toisella sijalla perinteisen 3 × 3 -kuution maailmansijoituksessa (3,44 s). Lisäksi hän on saavuttanut 2 × 2 -kuutiolla Pohjois-Amerikan maanosaennätyksen (0,51 s).
Ura.
Garrett tutustui Rubikin kuutioon nuorena, ja muutamien kuukausien jälkeen hän osallistui ensimmäiseen kilpailuunsa 25. kesäkuuta 2017 Ann Arborissa Michiganissa. Hän kilpaili kahdessa lajissa, 3 × 3 ja 2 × 2 -kuutioissa. 96 muun kilpailijan kanssa Garrett saavutti 3 × 3-finaalin ja sijoittui 13,46 sekunnin keskivertoajalla 16:nneksi. 
Myöhemmin Garrett on käynyt kilpailuissa eri puolilla Yhdysvaltoja. Elokuuhun 2023 mennessä hän on osallistunut 155:een World Cube Associationin järjestämään kilpailuun.
Baard Madsen Haugland

Baard Madsen Haugland (12. tammikuuta 1835 Stord – 7. toukokuuta 1896 Kristiania) oli norjalainen Venstren poliitikko. Hän istui suurkäräjillä vuosina 1871–1884 ja 1891–1895 sekä toimi Norjan valtiovarainministerinä 1884–1888.
Peggy Hessen Følsvik

Peggy Hessen Følsvik (s. 12. marraskuuta 1960 Ålesund) on norjalainen ammattiyhdistysjohtaja. Hän on toiminut ammattiliittojen keskusjärjestö Landsorganisasjonenin puheenjohtajana vuodesta 2021.
Helena Ljungberg

Helena Maria Ljungberg (6. tammikuuta 1865 – 24. huhtikuuta 1923) oli ruotsalainen poliitikko ja pankkivirkailija. Hänet valittiin keväällä 1910 Uumajan kaupunginvaltuuston jäseneksi. Hän edusti monilla toimillaan naisten äänioikeuksien edistämistä.
Ljungberg toimi elinaikanaan eri tehtävissä useissa yhdistyksissä. Hyväntekeväisyys oli Ljungbergin keskeisiä toimintoja, sillä hän oli 1867 perustetun naisten hyväntekeväisyysjärjestö Uumajan naisten suojeluyhdistyksen jäsen. Hän oli myös Uumajassa vuonna 1908 perustetun Majblomman-yhdistyksen jäsen. Vuonna 1910 hän liittyi vapaamielisten perustamaan Minerva-luentoyhdistykseen, jonne hänet nimitettiin tilintarkastajaksi. Ljungberg perusti vuonna 1903 Ingeborg Öhquistin kanssa Naisten poliittisen äänioikeuden kansallisen liiton. Hän toimi sen hallituksen jäsenenä ja lisäksi vuodesta 1908 alkaen myös rahastonhoitajana.
Ljungberg sai pitkästä urastaan eri tahoilla palkinnoksi Isänmaallisen seuran isomman kultamitalin vuonna 1921 Säästöpankin ja lääninhallituksen aloitteesta.
Ljungberg on haudattu Uumajan läntiselle hautausmaalle.
Espanjan ympäriajo 2023

Espanjan ympäriajo 2023 oli järjestyksessään 78. maantiepyöräilyn Espanjan ympäriajo. Se alkoi Barcelonasta 26. elokuuta ja päättyi Madridin 17. syyskuuta 2023. Kilpailuun kuului 21 etappia, joista kaksi oli aika-ajoja. Kilpailureitin kokonaispituus oli 3 156,5 kilometriä. Reitti kulki kahdella etapilla Andorrassa ja kahdella etapilla Ranskassa.
Kilpailun voitti yhdysvaltalainen Sepp Kuss, jonka edustama talli Team Jumbo-Visma saavutti kilpailussa kolmoisvoiton. Toiseksi tuli tanskalainen Jonas Vingegaard, ja kolmanneksi slovenialainen Primož Roglič. Vingegaard oli voittanut samana vuonna Ranskan ympäriajon ja Roglič Italian ympäriajon, joten Jumbo-Visma voitti ensimmäisenä tallina saman kauden aikana kaikki kolme suurta ympäriajoa. Kokonaiskilpailussa Sepp Kussin loppuaika oli 76 tuntia, 48 minuuttia ja 21 sekuntia. Jonas Vingegaard jäi voittoajasta 17 sekuntia ja Primož Roglič minuutin ja 8 sekuntia. Team Jumbo-Visma voitti myös joukkuekilpailun. Mäkikilpailun voitti belgialainen Remco Evenepoel, joka voitti myös yrittelijäimmän pyöräilijän palkinnon. Pistekilpailun voitti australialainen Kaden Groves. Evenepoel ja Groves voittivat kumpikin kolme etappia. Nuorten ajajien kilpailun voitti espanjalainen Juan Ayuso.
Etapit.
Lähde: "procyclingstats.com"
Ennakkosuosikit.
Kilpailun ennakkosuosikkeihin lukeutuivat Jonas Vingegaard, Primož Roglič, Remco Evenepoel, Juan Ayuso ja Geraint Thomas. Tanskalainen Jonas Vingegaard voitti vuoden 2023 Ranskan ympäriajon ja hänen tallikaverinsa slovenialainen Primož Roglič voitti vuoden 2023 Italian ympäriajon. Roglič on aiemmin voittanut Espanjan ympäriajon kolmesti, vuosina 2019, 2020 ja 2021. Vuoden 2022 Vueltan voittoa puolustamaan lähtenyt Belgialainen Remco Evenepoel Soudal-Quick Step -tallista oli myös merkittävä haastaja kilpailussa. Monet uskoivat myös nuoren espanjalaisen Juan Ayuson mahdollisuuksiin voittaa vuoden 2023 Vuelta. Hänen tallinsa UAE Team Emirates on sama jossa Tadej Pogačar ajaa, mutta hän ei lähtenyt kilpailuun mukaan. Britti Geraint Thomas Ineos Grenadiers -tallista lähti myös tavoittelemaan ensimmäistä Vuelta voittoaan. Thomas ei ollut pitkän uransa aikana ajanut Vueltan kuin kerran aiemmin vuonna 2015, jolloin hän oli apuajajana ja sijoitus 69. Hän oli kuitenkin voittanut Ranskan ympäriajon vuonna 2018 ja tullut toiseksi vuonna 2019 ja kolmanneksi vuonna 2022. Vuonna 2023 hän tuli toiseksi Italian ympäriajossa.
Emma Bjessmo

Emma Maria Bjessmo (s. 22. kesäkuuta 1995) on ruotsalainen suunnistaja. Hänen nykyinen seuransa on IFK Lidingö SOK.
Bjessmo voitti vuonna 2018 Kuortaneen opiskelijoiden maailmanmestaruudessa kultaa keskimatkalla ajalla 37,32, joka oli 1,19 ennen toiseksi tullutta norjalaista Marie Olaussenia.
Bjessmo voitti pronssia vuoden 2020 sprintin Ruotsin-mestaruuskisoissa, ja mitali oli hänen ensimmäinen henkilökohtainen mestaruusmitalinsa.
Jyväskylän yliopiston liikuntatieteellinen tiedekunta

Jyväskylän yliopiston liikuntatieteellinen tiedekunta on yksi Jyväskylän yliopiston kuudesta tiedekunnasta. Liikuntatieteen opetusta on tarjottu Jyväskylässä vuodesta 1968. Tiedekunta perustettiin vuonna 1968. Tiedekunnan tehtävä on tuottaa tutkimus- ja asiantuntijatietoa liikunnan ja terveyden vaikutusmekanismeista, edistämiskeinoista ja vaikutuksista. Liikuntatieteellisessä tiedekunnassa on noin 1 400 opiskelijaa ja 200 asiantuntijaa.
Historia.
Tausta.
Liikuntatieteellisen toiminnan pohja on syntynyt Helsingin yliopiston voimistelulaitoksella sekä 1933 perustetun Liikuntatieteellisen Seuran piirissä. Aluksi tutkimus oli luonteeltaan harrastuksenomaista ja sitä tekivät eri tieteenalojen tutkijat päätoimensa ohessa. Vakavampi tutkimustoiminta käynnistyi 1950-luvulla Työterveyslaitoksella ja vakiintui 1960-luvun alussa.
Tiedekunnan perustaminen.
Liikuntatieteellisen tiedekunnan toiminta alkoi vuonna 1963 Jyväskylän kasvatusopillisen korkeakoulun filosofisen tiedekunnan kasvatustieteellisen osaston liikuntakasvatuksen opintosuuntana. Kasvatusopillinen korkeakoulu muuttui yliopistoksi 1966 ja liikuntakasvatuksen opintosuunnasta muodostui liikuntatieteellinen tiedekunta 1968.
Pyhän Hubertuksen ritarikunta

Pyhän Hubertuksen ritarikunta () on baijerilainen ritarikunta. Se perustettiin 3. marraskuuta 1444 herttua Gerhard VII:n käskystä hänen voitettuaan Linnichin taistelu väitetysti Jumalan ja Pyhän Hubertuksen avulla. Ritarikunnan säännöt julkaistiin kuitenkin vasta 1445. Alkujaan ritarikunnan jäsenten määräksi oli rajattu vain 60 ja siihen saatettiin nimetä myös naisia. Sittemmin sitä alettiin jakaa kaikille hallitsijalle uskollisuutta osoittaneille henkilöille.
Nimityksiä ritarikuntaan ei tehty noin 1610–1708, mutta kun se aktivoitiin uudestaan ritarikuntaan nimitettäville alettiin maksaa vuotuista eläkettä, josta saajien tuli antaa vähintään 10 % hyväntekeväisyyteen. Vuonna 1808 ritarikunnasta tehtiin Baijerin kuningaskunnan korkea-arvoisin. Ritarikunnan suurmestarina toimi Baijerin kuningas, eikä nimitystä voinut saada esimerkiksi hakemuksen kautta. Nykyään Baijerin vallasta syrjäytetty kuningasperhe jakaa ritarikuntaa korkea-arvoisille aatelisille.
Ritarikunnassa on vain yksi luokka:
Sosnivka

Sosnivka () on kaupunki Ukrainan Lvivin alueen Tšervonohradin piirissä. Kaupunki sijaitsee linnuntietä 53 kilometriä aluekeskus Lvivistä pohjoiskoilliseen. Sosnivkan rautatieasema sijaitsee Tšervonohradin ja Lvivin piirin Kamjanka-Buzkan välisellä rautatieosuudella. 
Tammikuun keskilämpötila on −3,6 ja heinäkuun +18,8 celsiusastetta. Keskimääräinen vuosisademäärä on 600 millimetriä.
Paikkakunnan asutus on perustettu vuonna 1955 läheisen hiiliesiintymän hyödyntämiseksi, kaupungiksi se tuli 1968. Sosnivka on Ukrainan kesän 2020 aluehallintouudistuksen jälkeen kuulunut Tšervonohradin piiriin; sitä ennen se oli Tšervonohradin kaupunkipiirin alainen kaupunki. Ukrainan tilastokeskus arvioi kaupungin väkiluvuksi 10 712 (2022). Vuonna 1990 asukkaita oli noin 13 400.
Timothy Weah

Timothy Tarpeh Weah (s. 22. helmikuuta 2000) on yhdysvaltalainen jalkapalloilija, joka edustaa ranskalaista Olympique de Marseillea lainalla italialaisseura Juventuksesta. Hän on pelannut Yhdysvaltain A-maajoukkueessa vuodesta 2018. Hänen isänsä on Ballon d'Or -voittaja ja Liberian presidenttinä vuosina 2018–2024 toiminut George Weah.
Ura.
Weah voitti Paris Saint-Germainissa vuosina 2018 ja 2019 Ranskan liigan ja Ranskan supercupin elokuussa 2018. Hän pelasi PSG:ssä kaikkiaan viisi liigaottelua ja teki yhden maalin. Hän voitti myös Skotlannin Valioliigan mestaruuden ja Skotlannin cupin ollessaan lainalla Celticissä vuonna 2019. Hän pelasi Skotlannin pääsarjassa 13 ottelua ja teki kolme maalia. Eurooppa-liigassa hän pelasi yhden ottelun. Sitten hän siirtyi Lilleen kesällä 2019 ja voitti jälleen Ranskan liigan ja Ranskan supercupin vuonna 2021. Hän pelasi Lillessä neljän kauden aikana 89 Ligue 1:n ottelua ja teki kuusi maalia. Mestarien liigassa hän pelasi viisi ottelua sekä Eurooppa-liigassa kuusi ottelua, joissa teki kaksi maalia. Hän siirtyi Juventukseen kesällä 2023. Hän on pelannut jouluun 2023 mennessä 12 Serie A:n ottelua.
Weah pelasi viisi ottelua alle 17-vuotiaiden MM-kilpailuissa 2017 ja teki hattutempun neljännesvälierässä Paraguayta vastaan. Hän pelasi viisi ottelua ja teki kaksi maalia alle 20-vuotiaiden MM-kilpailuissa 2019. Hän oli osa Yhdysvaltain maajoukkuetta, joka voitti vuosien 2021 ja 2023 CONCACAF Nations Leaguen loppuottelut. Hän pelasi avauskokoonpanossa Yhdysvaltojen kaikissa neljässä ottelussa jalkapallon maailmanmestaruuskilpailuissa 2022, ja teki maalin ottelussa Walesia vastaan.
Weah on elokuun 2025 loppuun mennessä pelannut 44 A-maaottelua ja tehnyt niissä seitsemän maalia.
Manfred Hiemer

Manfred Hiemer (23. kesäkuuta 1961 – 29. heinäkuuta 2023) oli saksalainen kartanlukija. Hän toimi kartanlukijana muun muassa Armin Schwarzille, Erwin Weberille, Harald Demuthille ja Jochi Kleintille. Hiemer osallistui urallaan 67 rallin MM-sarjan kilpailuun, joista ensimmäinen oli Monte Carlo -ralli 1987 ja viimeinen Katalonian ralli 2004. Hiemerin ensimmäinen ralli oli vuonna 1981 kun hän 19-vuotias, mutta hän nousi Saksassa tunnetuksi 1990-luvulla, jolloin hän voitti kansallisen mestaruuden Erwin Weberin kanssa. Tämän jälkeen he siirtyivät rallin EM-sarjaan, jonka mestaruuden he voittivat vuonna 1992.
Tuoksustoraksi

Tuoksustoraksi ("Styrax obassia") on storaksikasvien (Styracaceae) heimoon, storaksien ("Styrax") sukuun kuuluva kasvilaji. Se on pieni, pystykasvuinen puu tai suuri pensas.
Tuoksustoraksi kasvaa tavallisesti 6–10 metriä korkeaksi. Vanhempien versojen sileä, harmaa kuori hilseilee paljastaen oranssin sisäkerroksen. Kukat kehittyvät varsien päissä sijaitseviin terttuihin, jotka voivat olla noin 20 cm pitkiä. Kukat ovat kellomaisia, hauraita ja valkoisia, mutta niiden näyttävät heteet ovat keltaisia. Tuoksustoraksi kukkii touko–kesäkuussa eli puuksi melko myöhään. Kukista kehittyviä hedelmiä voi esiintyä kasvissa myöhäiseen syksyyn asti.
Tuoksustoraksia käytetään koristekasvina muun muassa pensasaidoissa. Se kasvaa parhaiten keskikosteassa, happamassa, runsasravinteisessa sekä hyvin vettä läpäisevässä maaperässä täydessä auringon valossa tai puolivarjossa. Viileämmillä alueilla laji on syytä istuttaa suojaisaan paikkaan.
Søren Ulrik Thomsen

Søren Ulrik Thomsen (s. 8. toukokuuta 1956 Kalundborg) on tanskalainen runoilija ja esseisti, 1980-luvun tanskalaisen modernistisen runoilijasukupolven johdonmukaisimpia. Hän on kokeilija ja muodon uudistaja. Hänen tyylinsä on kehittynyt huomattavasti teoksesta toiseen. Thomsenin läpimurto oli esseekokoelma "Mit lys brænder" (1985), jota on luonnehdittu 1980-luvun kirjallisuuden manifestiksi.
Projekti 644

Projekti 644 () oli Neuvostoliiton laivaston kuuden dieselkäyttöisen sukellusveneen muodostama alusluokka.
Suunnittelu ja valmistus.
Suunnittelusta vastasi TsKB-18. Alusten kaikuluotaimena olivat Tamir-5P ja MG-10. Vuosina 1958–1960 kuuteen projekti 613:n veneeseen lisättiin kaksi ohjussäiliötä.
Alukset.
Muutetut alukset olivat "S-44", "S-46", "S-69", "S-80", "S-158" ja "S-162".